GYDA'R WAWR, WYL DDEWI 1919. 


Fynghenedl! “' deffro: mae'n ddydd !” 
Clyw floedd angel dy oruchafiaeth ! 
Llam o'th hêïyrn: yr wyt yn rhydd! 
Ennyn dy dant! cân yn dy afiaith ! 
A chôd dy ben, 
Fy Nghymru wen : 
Gwêl heulwen, fryn a phant ; 
Gwisg gledd Glyn Dwr yng ngwasg dy glun 
Er mwyn dy fywyd glân dy hun ; 
A than dy fron, 
Fel llanw y dôn, 
Boed calon Dewi Sant. 


Fynghenedl! hired dy nos ! 
Tro gefn arni, ond paid â'i hanghofio : 
Gall cofio nos, mewn heulwen dlos 
A môr o ddydd, dy gadw yn effro. 
Bydd fyw—bydd fyw : 
Mae'th law ar lyw 
Y deyrnas gollaist oesoedd gant ; 
Gorchfyga hi eto! (ddelfryd cain !) 
'Tyn gledd Glyn Dwr o hedd ei wain, 
A threcha'r byd— 
Y byd i gyd— 
Yn ysbryd Dewi Sant. Ifano. 





